**За поредна година в община Борован бяха одобрени три проекта към ПУДООС.**

С три малки проекти по Национална Кампания „Чиста околна среда“ са одобрени с.Борован, с.Малорад и ОУ“Св.Св.Кирил и Методий“- с.Добролево.

Проекта за с. Борован е с наименование: „Облагородяване на замърсена площ и създаване на зона за отдих и почивка за жителите на село Борован, Община Борован“ и е на стойността 14 970лева. Средствата са предвидени за почистване на терена от сухи треви, отпадъци, изсъхнали дървета и машинно подравняване на терена. Ще бъде оформена цветна алея. Ще се посадят широколистни и иглолистни фиданки и декоративни храсти. Предвидена е детска площадка, на която да се постави комбинирано детско съоръжение и тунел-влакче. Ще се монтират също така беседка, десет броя пейки и петнадесет кошчета за отпадъци.

Проектната идея за с.Малорад е с наименование „Изграждане на зона за отдих и почивка за жителите на с.Малорад, Община Борован и е на стойност от 14 948лева. В него също е заложено почистване и подравняване на терена; засаждане на вечнозелени храсти над 1,3метра; Изграждане на детска площадка с комбинирано детско съоръжение и тунел- влакче. Ще бъде изграден и детски фитнес на открито, който ще се оборудва с комбиниран крос тренажор, велоергометър, грация тройна с въртящ стол, фитнес тренажор и шведска стена с лост, поставени върху каучукова настилка. Ще се монтират пет пейки и пет кошчета за отпадъци.

Проекта на ОУ“Св.Св.Кирил и Методий“- с.Добролево е на тема **„Училищният двор – желана територия за игри и спорт“**- „Обичам природата - и аз участвам“ на обща стойност 7 495,00 лева. В зоната за спорт , която ще е застлана с каучукови плочи ще бъде монтиран комбиниран фитнес уред, а в зоната за отдих и провеждане на открити уроци ще бъде посята тревна смеска, ще се посадят храсти и други растения и ще се монтира беседка. Срока за изпълнение и на трите проекта е 30.11.2023г.